Произходът на Шаторено не е благороднически. Роден е в семейство на търговци от Лион (по бащина линия) и Париж (по майчина линия). Роднина е и на кардинал дьо Рец, архиепископ на Париж, който го подкрепя в началото на кариерата му. Заради близостта си с Луи XIII баща му Франсоа Русле става маркиз на Шато-Рено в областта Турен. Оттогава семейството се числи към аристокрацията на тогата. Франсоа-Луи има десет братя и сестри. Момчетата заемат различни длъжности, а момичетата стават монахини. През 1684 г. се жени за Ан-Рене дьо Ла Порт, графиня дьо Крозон. Има четири деца – двама сина и две дъщери. Синовете му също са капитани на кораби. Първият – Франсоа – е убит в битката при Малага през 1704 г., а вторият – Еманюел – наследява от баща си титлата маркиз.